बैंकों ने पिछले वित्त वर्ष में लोन रिकवरी के महत्वाकांक्षी लक्ष्य तय किए थे, लेकिन वो इसमें असफल साबित हुए हैं। टॉप 10 सरकारी और प्राइवेट बैंकों के ऐनालिसिस से पता चलता है कि ये बैंक पिछले वित्त वर्ष में सिर्फ 47,240 करोड़ रुपये का लोन ही रिकवर कर पाए, जिसमें से 16,000 करोड़ रुपये तो मार्च 2017 तिमाही में रिकवर किए गए। 37 लिस्टेड बैंकों के ग्रॉस नॉन-परफॉर्मिंग ऐसेट्स मार्च 2017 के अंत तक 7.1 लाख करोड़ रुपये तक पहुंच गए थे, जबकि मार्च 2016 के अंत में ये 5.71 लाख करोड़ रुपये थे। ऐसेट रीकंस्ट्रक्शन कंपनियों के पास फंड की कमी और जांच एजेंसियों के पीछे पड़ने के डर से लोन रिकवरी का काम ठंडे बस्ते में चला गया है।